
Parlamentul României

Camera Deputaţilor                                                   
	Comisia pentru apărare, ordine

publică şi siguranţă naţională

Nr.32/347/2009

	                                                                Bucureşti, 14.09.2009 

PL. x. 301/2009



RAPORT 
asupra proiectului de Lege privind regimul armelor, dispozitivelor militare şi muniţiilor deţinute de 
Ministerul Apărării Naţionale şi de forţele armate străine pe teritoriul României
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu proiectul de Lege privind regimul armelor, dispozitivelor militare şi muniţiilor deţinute de Ministerul Apărării Naţionale şi de forţele armate străine pe teritoriul României, trimis cu adresa nr. PL.x. 301 din 17 iunie 2009 şi înregistrat cu nr.32/347 din 18.06.2009.





Consiliul Legislativ, cu nr. 156/10.03.2009, a avizat favorabil proiectul de lege.

Comisia juridică, de disciplină şi imunităţi, cu nr. PL-x 301 din 24.06.2009 a avizat favorabil proiectul de lege. 


Proiectul de lege are ca obiect de reglementare aplicarea prevederilor art. 6 alin. (1) din Legea nr. 295/2004 privind regimul armelor şi muniţiilor, care prevede că: „regimul deţinerii, portului, utilizării şi operaţiunilor cu arme şi dispozitive militare se stabileşte prin legi speciale”, precum şi cele ale art. 129 alin. (1) din aceeaşi lege, potrivit căreia: „regimul juridic al armelor de foc şi muniţiilor de serviciu deţinute de membrii forţelor armate străine staţionate în condiţiile legii pe teritoriul României se reglementează prin lege specială ”.

2. Proiectul de lege face parte din categoria legilor organice,  potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii Dan Tătaru, secretar de stat pentru relaţia cu Parlamentul, lt.col Paul Nenciu şi lt.col. Leontin Barbu, consilieri juridici, toţi din partea Ministerului Apărării Naţionale.

La şedinţa Comisiei au fost prezenţi 22 deputaţi din totalul de 24 membri ai acesteia.

4. Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Cameră Deputaţilor este Cameră decizională.



5. Senatul, în şedinţa din 9 iunie 2009 a adoptat acest proiect de lege.

În urma dezbaterii, în şedinţele din 2 şi 8 septembrie 2009, cu unanimitate de voturi pentru, Comisia propune Plenului Camerei Deputaţilor adoptarea cu modificări a acestui proiect de lege.

Amendamente  admise

	Nrcrt
	Text Senat

	Text propus de comisie

(autorul amendamentelor)
	Motivarea amendamentelor

propuse

	1. 
	Titlul legii

Lege privind regimul armelor, dispozitivelor militare şi muniţiilor deţinute de Ministerul Apărării Naţionale şi de forţele armate străine pe teritoriul României
	Nemodificat
	

	2. 
	CAPITOLUL I

Dispoziţii generale
	Nemodificat
	

	3. 
	Art. 1. – Prezenta lege reglementează deţinerea, portul, folosirea armelor, dispozitivelor militare şi muniţiilor din înzestrarea Ministerului Apărării Naţionale, operaţiunile care se efectuează cu acestea, utilizarea forţei, precum şi regimul juridic al deţinerii, portului şi folosirii armelor şi muniţiilor de către membrii forţelor armate străine pe teritoriul României.
	Art. 1. – Prezenta lege reglementează deţinerea, portul, folosirea armelor, a dispozitivelor militare şi a muniţiilor din înzestrarea Ministerul Apărării Naţionale, operaţiunile care se efectuează cu acestea, utilizarea forţei,  precum şi regimul juridic al transportului, deţinerii, portului şi folosirii armelor, dispozitivelor militare şi muniţiilor de către membrii forţelor armate străine pe teritoriul României.
(Autor: dl.dep. Marian Săniuţă)
	Se regăsesc în cuprinsul legii şi prevederi referitoare la regimul juridic al transportului armelor, dispozitivelor militare şi muniţiei de către membrii forţelor armate străine staţionate pe teritoriul României. (art. 35)

	4. 
	Art. 2. – (1) Ministerul Apărării Naţionale este autorizat să deţină arme, dispozitive militare şi muniţii pentru dotarea proprie, potrivit statelor de organizare, programelor majore de înzestrare şi responsabilităţilor pe care le are potrivit legii.

(2) Armele, dispozitivele militare şi muniţiile prevăzute la alin. (1) sunt destinate instruirii, îndeplinirii misiunilor de luptă, precum şi a altor misiuni specifice, potrivit legii, având, de regulă, caracteristici tehnico-tactice specifice care să permită realizarea obiectivelor stabilite, cu respectarea normelor dreptului internaţional şi a legislaţiei naţionale.
	Nemodificat
	

	5. 
	Art. 3. – În sensul prezentei legi, termenii şi expresiile de mai jos au următoarele semnificaţii:

a) act ostil – orice acţiune sau folosire a forţei de către o forţă militară străină sau entitate teroristă, îndreptată împotriva statului român, a forţelor armate române sau a altor persoane ori împotriva proprietăţii desemnate sau care urmăreşte deturnarea ori împiedicarea îndeplinirii misiunii militare a forţelor armate române şi/sau aliate. Actul ostil reprezintă, de asemenea, acţiunea prin care persoane, grupuri de persoane sau unităţi constituite contribuie în mod direct sau comit cu intenţie acte care pot cauza prejudicii majore sau constituie un pericol real pentru viaţa personalului sau tehnica Ministerului Apărării Naţionale sau/şi a forţelor aliate ale României;

b) consemn - îndatoriri generale şi specifice pe care le are personalul aflat în misiune;
literă nouă

c) forţa minimă – forţa strict necesară, ca grad, intensitate şi durată, pentru îndeplinirea misiunii. Forţa minimă poate include forţa letală;

d) forţă letală – forţa prin a cărei folosire este probabil să se cauzeze decesul sau rănirea gravă care poate avea ca urmare decesul unei persoane; 
e) forţă ostilă – forţa care manifestă intenţii ostile, comite un act ostil  sau care a fost declarată ostilă; 

f) intenţie ostilă – ameninţarea iminentă cu folosirea forţei din partea unei forţe militare străine, a unei entităţi teroriste, a unei persoane sau a unor grupuri de persoane împotriva statului român, a forţelor armate române sau a altor persoane ori a proprietăţii desemnate, precum şi împotriva membrilor forţelor militare străine aliate. Determinarea intenţiei ostile se face de către comandanţii sau şefii, de la orice eşalon, ai forţelor participante la operaţii în afara teritoriului statului român, pe baza evaluării faptelor şi circumstanţelor cunoscute, precum şi a informaţiilor la dispoziţie. În cazul misiunilor executate individual, determinarea intenţiei ostile se face de executantul misiunii, pe baza aceloraşi elemente;

g) obiectiv militar –imobile, echipamentele, instalaţiile, cum ar fi cazărmi, tabere sau raioane de dispunere a uneia sau mai multor unităţi militare, depozite, gări, porturi, aeroporturi, aerodromuri, lucrări de artă, poligoane, nave, ambarcaţiuni, aeronave, transporturi militare, aflate în proprietatea sau în administrarea ori încredinţate pentru pază şi apărare Ministerului Apărării Naţionale. În cazul operaţiilor internaţionale prevăzute de legislaţia română, constituie obiectiv militar personalul combatant sau orice bun care, prin natura sa, amplasare, destinaţia sau utilizarea acestuia aduce o contribuţie efectivă la acţiunea militară şi a cărui distrugere parţială sau totală, capturare sau neutralizare oferă, în condiţiile concrete existente, un avantaj militar sigur;

h) persoane desemnate – persoanele stabilite prin consemn sau ordin de misiune, pentru a căror protecţie este autorizată folosirea forţei, inclusiv cea letală;

i) proprietăţi desemnate –  acele proprietăţi pentru a căror protecţie se foloseşte  forţa; forţa letală se foloseşte numai în circumstanţele stabilite prin consemn sau ordin de misiune;

j) reguli de angajare - reglementările pentru structurile militare în ansamblu, precum şi pentru fiecare militar în parte, care definesc circumstanţele, condiţiile, nivelul şi modalitatea în care pot fi utilizate armamentul şi dispozitivele militare pentru îndeplinirea misiunilor, pe timpul participării la operaţii;
k) uz de armă –executarea tragerii cu o armă în scopul îndeplinirii unei misiuni;

l) zonă militară restricţionată – zona terestră, aeriană, maritimă sau fluvială, aflată sub controlul forţelor armate naţionale sau aliate, în care accesul şi mişcarea personalului şi tehnicii, care nu aparţin acestor forţe, sunt limitate conform unor reguli stabilite de Ministerul Apărării Naţionale, după consultarea autorităţilor publice centrale sau locale, după caz.
	Nemodificat
Nemodificat
c) dispozitive militare – ansamblul de componente a căror funcţionare în comun îndeplineşte o funcţie într-un sistem tehnic, prin acţionarea unui mecanism de iniţiere sau percuţie, care determină aruncarea unuia sau mai multor proiectile, substanţe explozive, aprinse sau luminoase, amestecuri incendiare ori împrăştierea de gaze nocive, iritante sau de neutralizare.

(Autor: dl.dep. Eugen Bădălan)
Lit. c) devine lit. d), nemodificată.
Lit. d) devine lit. e), nemodificată.

Lit. e) devine lit. f), nemodificată.
Lit. f) devine lit. g), nemodificată.
Lit. g) devine lit. h), nemodificată.
Lit. h) devine lit. i), nemodificată.
Lit. i) devine lit. j), nemodificată.

Lit. j) devine lit. k), nemodificată.
Lit. k) devine lit. l), nemodificată.

Lit. l) devine lit. m), nemodificată.

	Necesitatea definirii unui termen cu care operează legea. 

	6. 
	CAPITOLUL II

Deţinerea şi portul armelor şi muniţiilor de către personalul

Ministerului Apărării Naţionale. Operaţiuni cu arme,

dispozitive militare şi muniţii
	Nemodificat
	

	7. 
	Art. 4. – Personalul Ministerului Apărării Naţionale este autorizat să deţină şi să poarte armele, dispozitivele militare şi muniţiile cu care este dotat de către unităţile din care face parte, în vederea instruirii, îndeplinirii misiunilor de luptă, precum şi a altor misiuni specifice, potrivit legii, în condiţiile stabilite prin ordin  al ministrului apărării naţionale.
	Nemodificat
	

	8. 
	Art. 5. – (1) Ministerul Apărării Naţionale poate efectua următoarele operaţiuni cu arme, dispozitive militare si muniţii:

a) achiziţionare;

b) reparare;

c) modificare;

d) transformare;

e) experimentare;

f) transmiterea dreptului de proprietate sau a celui de folosinţă;

g) valorificare;

h) transport;

i) depozitare;

j) casare;

k) modernizare

l) distrugere.
(2) Procedurile concrete de efectuare a operaţiunilor prevăzute la alin.(1) se stabilesc prin ordine ale ministrului apărării naţionale, potrivit legii.
(3) Transmiterea dreptului de proprietate sau a celui de folosinţă asupra armelor şi dispozitivelor militare, prin vânzare-cumpărare, donaţie, schimb sau închiriere se poate face în condiţiile legii, prin hotărâre a Guvernului.
	Art. 5. – (1) Ministerul Apărării Naţionale, prin structurile specializate, poate efectua următoarele operaţiuni cu arme, dispozitive militare si muniţii: 
(Autor: dl.dep. Marian Săniuţă)
Nemodificat

(3) Transmiterea dreptului de proprietate sau a celui de folosinţă asupra armelor, dispozitivelor militare şi muniţiilor, prin vânzare-cumpărare, donaţie, schimb sau închiriere se poate face în condiţiile legii, prin hotărâre a Guvernului.
(Autor:dl. dep. Doru Claudian Frunzulică))
	Potrivit dispoziţiilor legii de organizare şi funcţionare a Ministerul Apărării Naţionale, există structuri specializate care efectuează astfel de operaţiuni. 
Şi muniţiile pot face obiectul unor operaţiuni juridice de vânzare-cumpărare sau de închiriere, potrivit dispoziţiilor Legii nr. 295/2004 privind regimul juridic al armelor şi muniţiilor

	9. 
	Art. 6. – Operaţiunile de experimentare, reparare, modernizare, transformare, casare şi distrugere sunt organizate de personalul specializat din cadrul poligoanelor şi zonelor militare desemnate în acest sens.
	Art. 6. – Operaţiunile de experimentare, reparare, modernizare, transformare, casare şi distrugere sunt organizate în cadrul zonelor desemnate în acest sens,  în condiţiile legii, de către Ministerul Apărării Naţionale.
(Autor: dl.dep. Eugen Bădălan)
	Text mai clar. 

	10. 
	Art. 7. – Normele specifice privind evidenţa, mânuirea, păstrarea şi controlul stării tehnice al armelor, dispozitivelor militare şi muniţiilor se reglementează prin ordin al ministrului apărării naţionale.
	Nemodificat
	

	11. 
	CAPITOLUL III

Folosirea armelor, dispozitivelor militare şi muniţiilor
	Nemodificat
	

	12. 
	SECŢIUNEA 1

Folosirea armelor, dispozitivelor militare şi muniţiilor pentru instruire
	Nemodificat
	

	13. 
	Art. 8. – (1) Folosirea armelor şi dispozitivelor militare, cu muniţie de război, pentru instruire, de către personalul Ministerului Apărării Naţionale, este permisă doar în poligoanele destinate şi amenajate special pentru categoria respectivă de armament, omologate şi autorizate în acest scop.

(2) Folosirea armelor şi dispozitivelor militare, cu altă muniţie decât cea de război, pentru instruire, de către personalul Ministerului Apărării Naţionale, este permisă doar în poligoanele destinate şi amenajate special pentru categoria respectivă de armament sau în zone militare restricţionate, stabilite cu acordul instituţiilor publice, al autorităţilor administraţiei publice locale sau al proprietarilor privaţi.
	Nemodificat
	

	14. 
	Art. 9. – (1) Poligoanele de tragere se amplasează, de regulă, pe terenuri aflate în administrarea Ministerului Apărării Naţionale. Cu acordul instituţiilor publice, autorităţilor administraţiei publice locale sau al proprietarilor privaţi, pot fi amenajate poligoane de tragere temporare  pe terenurile aflat în administrarea sau proprietatea acestora.

(2) Pentru evitarea accidentelor, în proximitatea fiecărui poligon se stabilesc zone militare restricţionate.
_________
	Nemodificat
Nemodificat
(3) Clasificarea, amenajarea, organizarea, inclusiv măsurile de siguranţă opozabile terţilor, omologarea poligoanelor, precum şi condiţiile cerute pentru personalul acestora se reglementează prin ordin al ministrului apărării naţionale.
(Autor: dl.dep. Eugen Bădălan)
	Articolul 10 devine alin. (3) al art. 9. 


	15. 
	Art. 10. – Clasificarea, amenajarea, organizarea, inclusiv măsurile de siguranţă opozabile terţilor, omologarea poligoanelor, precum şi condiţiile cerute pentru personalul acestora se reglementează prin ordin al ministrului apărării naţionale.

	Devine alin (3) al art. 9, se elimină. 
	

	16. 
	Art. 11. – Cadrele militare în rezervă sau retragere, precum şi alte categorii de personal, pot folosi pentru instruire, poligoanele de tragere aflate în dotarea Ministerului Apărării Naţionale, în condiţiile stabilite prin ordin al ministrului sau cu aprobarea acestuia, după caz.
	Devine art. 10, cu următorul cuprins: 
Art. 10. – Cadrele militare în rezervă sau în retragere, precum şi alte categorii de personal pot folosi pentru instruire poligoanele de tragere aflate în dotarea Ministerului Apărării Naţionale, în condiţiile stabilite prin ordin al ministrului apărării naţionale sau cu aprobarea acestuia, după caz.

(Autor: dl.dep. Eugen Bădălan)
	Pentru claritate. 

	17. 
	SECŢIUNEA a 2-a

Paza obiectivelor militare şi protecţia persoanelor
	Nemodificat
	

	18. 
	Art. 12. – (1) Paza obiectivelor militare şi protecţia persoanelor se organizează şi se desfăşoară cu efective proprii sau prin alte modalităţi prevăzute de lege, în funcţie de nivelul de securizare necesar şi particularităţile obiectivelor.
(2) Comandanţii/şefii obiectivelor militare, prin documente întocmite conform ordinului ministrului apărării naţionale, stabilesc modalitatea de pază, precum şi obligaţiile şi îndatoririle personalului care desfăşoară activităţi specifice. Ordinul ministrului apărării naţionale cuprinde şi măsurile de siguranţă opozabile terţilor.
(3) Prevederile de interes public din ordinul ministrului apărării naţionale prevăzute la alin. (2), se publică, în extras, în Monitorul Oficial al României.
	Devine art. 11, cu următorul cuprins: 
Art. 11. –  (1) Nemodificat.
(2)  Prin ordin al ministrului apărării naţionale se stabilesc  modalitatea de pază a obiectivelor militare şi de protecţie a persoanelor, obligaţiile şi îndatoririle personalului care desfăşoară activităţi specifice,  inclusiv măsurile de siguranţă opozabile terţilor, precum şi documentele care se întocmesc de către comandanţii/şefii obiectivelor militare. 

(Autor: dl.dep. Eugen Bădălan)
(3) Prevederile de interes public din ordinul ministrului apărării naţionale prevăzut la alin. (2), se publică, în extras, în Monitorul Oficial al României.
(Autor:Comisia)

	Reformularea textului pentru o mai bună înţelegere a normei. 
Eroare materială. Pentru claritatea trimiterii. 

	19. 
	Art. 13. – (1) Ministerul Apărării Naţionale asigură protecţia demnitarilor proprii, în ţară şi în străinătate, cu personal specializat şi, după caz, în cooperare cu organele competente din cadrul instituţiilor din sistemul de apărare, ordine publică şi siguranţă naţională.
(2) La solicitarea forţelor armate străine, personalul specializat din Ministerul Apărării Naţionale poate asigura paza şi protecţia acestora, precum şi paza facilităţilor puse la dispoziţie, pe timpul staţionării în România.
	Devine art. 12, cu următorul cuprins: 
Art. 12. – (1) Ministerul Apărării Naţionale, prin structurile specializate,  asigură protecţia demnitarilor proprii, în ţară şi în străinătate, cu personal propriu sau în cooperare cu organele competente din cadrul instituţiilor din sistemul de apărare, ordine publică şi siguranţă naţională.
Nemodificat. 
(Autor: dl.dep. Marian Săniuţă)
	Potrivit dispoziţiilor legii de organizare şi funcţionare a Ministerul Apărării Naţionale, există structuri specializate care efectuează astfel de operaţiuni.



	20. 
	Art. 14. – În cazuri temeinic justificate, pentru executarea pazei şi protecţiei obiectivelor militare şi a persoanelor desemnate, Ministerul Apărării Naţionale poate stabili zone militare restricţionate.
	Devine art. 13.
Nemodificat
	

	21. 
	SECŢIUNEA a 3-a

Uzul de armă
	Nemodificat
	

	22. 
	Art. 15. – (1) Personalul Ministerului Apărării Naţionale poate face uz de armamentul din dotare în cazurile prevăzute la art. 16, utilizând forţa minimă, cu respectarea principiilor legalităţii, proporţionalităţii, gradualităţii, limitării utilizării şi nonsurprinderii, aşa cum acestea sunt implementate prin consemn sau ordin de misiune.
(2) Personalul Ministerului Apărării Naţionale poate face uz  de armă numai după ce evaluează circumstanţele din care să rezulte absoluta sa necesitate, atunci când folosirea altor mijloace de împiedicare sau constrângere nu este posibilă.

(3) Personalul din cadrul instituţiilor şi societăţilor specializate pentru pază şi protecţie, care prestează servicii în beneficiul Ministerului Apărării Naţionale, poate face uz de armă în condiţiile specifice stabilite de lege.
	Devine art. 14, cu următorul cuprins:
Art. 14. – (1) Personalul Ministerului Apărării Naţionale poate face uz de armamentul din dotare în cazurile prevăzute la art. 15, utilizând forţa minimă, cu respectarea principiilor legalităţii, proporţionalităţii, gradualităţii, limitării utilizării şi nonsurprinderii, aşa cum acestea sunt implementate prin consemn sau ordin de misiune.
(Autor:Comisia)
(2) Nemodificat.
(3) Nemodificat. 

	Corelarea normei de trimitere.

	23. 
	Art. 16. – (1) Personalul Ministerului Apărării Naţionale poate face uz de armamentul din dotare, numai pentru îndeplinirea misiunilor încredinţate, în următoarele cazuri:

a) împotriva acelora care atacă personalul aflat în serviciul de pază, escortă, protecţie, precum şi a acelora care, prin actul săvârşit prin surprindere, pun în pericol obiectivul militar;

b) împotriva acelora care atacă persoanele desemnate;

c) împotriva persoanelor care încearcă să pătrundă ori să iasă în mod ilegal în sau din obiectivele militare ori în zonele militare restricţionate, a căror delimitare este adusă la cunoştinţa publicului;

d) împotriva persoanelor care, după săvârşirea unei fapte prevăzute de legea penală, încearcă să fugă şi care ripostează ori încearcă să riposteze cu arme ori alte obiecte, care pot pune în pericol viaţa sau integritatea persoanelor;

e) pentru a împiedica fuga de sub escortă sau evadarea celor aflaţi în stare legală de deţinere sau reţinere;

f) împotriva persoanelor care împiedică militarii să execute misiuni de luptă;

g) în executarea intervenţiei contrateroriste, în cazurile prevăzute de lege.

(2) Dacă, în cazurile prevăzute la alin. (1), persoanele împotriva cărora se poate face uz de armă folosesc mijloace de transport, personalul Ministerului Apărării Naţionale poate face uz de armamentul din dotare şi împotriva acestor mijloace de transport.
	Devine art. 15.
Nemodificat

	

	24. 
	Art. 17. – (1) În cazurile prevăzute la art. 16 alin.(1) lit. c), e) şi f) se va face uz de armă numai după ce s-a făcut somaţia legală.
(2) În cazurile prevăzute la art. 16 alin.(1) lit. c) şi e) somaţia se face prin cuvântul „Stai!”. În caz de nesupunere, se somează din nou prin cuvintele: „Stai, că trag!”. Dacă cel în cauză nu se supune nici de această dată, se somează prin tragerea focului de armă în plan vertical.

(3) În cazul în care, după executarea somaţiei legale, potrivit alin.(2), persoana/persoanele în cauză nu se supun, se poate face uz de armă împotriva acesteia/acestora.

(4) În cazurile prevăzute la art. 16 alin. (1) lit. a), b), d) şi g) se poate face uz de armă fără somaţie, dacă lipseşte timpul necesar pentru executarea acesteia.

(5) În cazul folosirii armelor împotriva autovehiculelor, focul se execută, pe cât posibil, în pneuri, până la oprirea acestora.
	Devine art. 16, cu următorul cuprins:
Art. 16. – (1) În cazurile prevăzute la art. 15 alin.(1) lit. c), e) şi f) se va face uz de armă numai după ce s-a făcut somaţia legală.

 (2) În cazurile prevăzute la art. 15 alin.(1) lit. a) - e) şi g) somaţia se face prin cuvântul „Stai!”. În caz de nesupunere, se somează din nou prin cuvintele: „Stai, că trag!”. Dacă cel în cauză nu se supune nici de această dată, se somează prin tragerea focului de armă în plan vertical.

 (3) În cazul în care, după executarea somaţiei legale, potrivit alin.(2), persoana/persoanele în cauză nu se supun, se poate face uz de armă împotriva acesteia/acestora.
 (4) În cazurile prevăzute la art. 15 alin. (1) lit. a), b), d) şi g) se poate face uz de armă fără somaţie, dacă lipseşte timpul necesar pentru executarea acesteia.
(5) Nemodificat.
(Autor:Comisia)
	Corelarea normei de trimitere.

	25. 
	Art. 18. – În cazul prevăzut la art. 16 alin. (1) lit. f), se face uz de armă numai după efectuarea, în mod consecutiv, de trei ori, a somaţiei: „Părăsiţi..., vom folosi arme de foc!”
	Devine art. 17, cu următorul cuprins: 
Art. 17. – În cazul prevăzut la art. 15 alin. (1) lit. f), se face uz de armă numai după efectuarea, în mod consecutiv, de trei ori, a somaţiei: „Părăsiţi..., vom folosi arme de foc!”
(Autor:Comisia)
	Corelarea normei de trimitere.

	26. 
	Art. 19. – (1) Uzul de armă, în condiţiile şi situaţiile prevăzute la prezentul capitol, se face în aşa fel încât să ducă la imobilizarea acelora împotriva cărora se foloseşte arma, trăgându-se, pe cât posibil, la picioare, pentru a evita cauzarea morţii acestora.

(2) Dacă uzul de armă şi-a atins scopul prevăzut la alin.(1), se încetează de-îndată executarea tragerii.

(3) Persoanelor rănite trebuie să li se acorde, de-îndată ce misiunea permite, primul-ajutor şi îngrijiri medicale.

(4) Personalul Ministerului Apărării Naţionale este autorizat ca, în cazurile prevăzute la art. 16 alin. (1), să reţină, să legitimeze şi să predea organelor în drept, de-îndată, persoanele imobilizate ca urmare a executării somaţiilor sau a exercitării uzului de armă.
	Devine art. 18, cu următorul cuprins:
Art. 18. – 

(1) Nemodificat
(2) Nemodificat
(3) Nemodificat
(4) Personalul Ministerului Apărării Naţionale este autorizat ca, în cazurile prevăzute la art. 15 alin. (1), să reţină, să legitimeze şi să predea organelor în drept, de-îndată, persoanele imobilizate ca urmare a executării somaţiilor sau a exercitării uzului de armă.
	Corelarea normei de trimitere.

	27. 
	Art. 20. – Se va evita, pe cât posibil, uzul de armă împotriva minorilor, femeilor şi bătrânilor.
	Devine art. 19.
Nemodificat
	

	28. 
	Art. 21. – Se interzice uzul de armă:

a) împotriva copiilor, femeilor vizibil gravide, cu excepţia cazurilor în care înfăptuiesc un atac armat izolat sau în grup, care pune în pericol viaţa sau integritatea corporală a unei persoane;

b) în situaţiile în care s-ar primejdui viaţa altor persoane ori s-ar viola teritoriul, spaţiul aerian sau apele naţionale ale unui stat vecin.
	Devine art. 20.
Nemodificat
	

	29. 
	Art. 22. – Personalul din cadrul Forţelor Aeriene ale Ministerului Apărării Naţionale poate face uz de armamentul de bord şi de mijloacele terestre de apărare aeriană împotriva altor aeronave, în condiţiile prevăzute de legislaţia în vigoare şi de prevederile tratatelor la care România este parte.
	Devine art. 21.
Nemodificat
	

	30. 
	Art. 23. – Navele şi ambarcaţiunile Ministerului Apărării Naţionale pot folosi armamentul de bord, inclusiv pe cel al mijloacelor aeriene îmbarcate, împotriva aeronavelor sau pentru oprirea sau reţinerea altor nave ori ambarcaţiuni în scopul pazei şi apărării obiectivelor militare sau asigurării siguranţei zonelor militare restricţionate, astfel:

a) cu somaţie:

1. în cazul în care, după transmiterea avertismentelor specifice, conform codului de semnale internaţionale, prin toate mijloacele de comunicare radio, optico-vizuale şi acustice, nava sau ambarcaţiunea suspectă continuă să le ignore şi nu se îndepărtează de obiectivul militar sau de zona restricţionată, comandantul navei militare procedează la executarea focului de avertisment.

2. în cazul în care, după executarea somaţiei legale constând în transmiterea tuturor avertismentelor specifice şi a executării focului de avertisment, nava în cauză nu se supune, se va folosi armamentul de bord după ce echipajul acesteia a fost avertizat, în prealabil, să se deplaseze spre partea din faţă a navei, prin somaţia: „Părăsiţi pupa, vom deschide foc în plin!”. După ce s-a convins că avertismentul a fost înţeles, nava militară va deschide foc în plin asupra părţii din spate a navei suspecte, căutându-se pe cât posibil lovirea aparatului propulsor. Întreaga răspundere pentru nesupunerea la somaţie şi pentru consecinţele ce decurg din ignorarea avertismentelor specifice ale navei militare revine comandantului navei suspecte sau înlocuitorului legal al acestuia.

b) fără somaţie:

1. Împotriva aeronavelor, navelor sau ambarcaţiunilor care atacă nave româneşti.

2. Împotriva navelor urmărite care ripostează cu foc de armă sau execută manevre care pun în pericol securitatea navei militare.

3. Împotriva navelor sau ambarcaţiunilor care atacă alte nave aliate în apele naţionale sau în zonele de responsabilitate primite prin misiune.
	Devine art. 22, cu următorul cuprins: 
Art. 22. – Navele şi ambarcaţiunile Ministerului Apărării Naţionale pot folosi armamentul de bord, inclusiv pe cel al mijloacelor aeriene îmbarcate, împotriva aeronavelor sau pentru oprirea sau reţinerea altor nave ori ambarcaţiuni în scopul asigurării pazei şi apărării obiectivelor militare sau securităţii zonelor militare restricţionate, astfel:

(Autor:Comisia)
Nemodificat.

Nemodificat
	Pentru claritatea textului. 

	31. 
	Art.24 – (1) Persoana care a făcut uz de armă este obligată să anunţe, de- îndată, această situaţie pe cale ierarhică.

(2) Dacă în urma uzului de armă s-a produs moartea sau vătămarea unei persoane, comandantul unităţii militare în care s-a produs incidentul sau înlocuitorul legal al acestuia este obligat să anunţe, de îndată, procurorul competent.
(3) Folosirea armamentului din dotare pentru îndeplinirea atribuţiilor de serviciu, în condiţiile şi în cazurile prevăzute de lege, înlătură caracterul penal al faptei.
	Devine art. 23.
Nemodificat
	

	32. 
	SECŢIUNEA a 4-a

Utilizarea forţei de către personalul Ministerului Apărării Naţionale participant la operaţii în afara teritoriului statului român
	SECŢIUNEA a 4-a

Utilizarea armamentului, a dispozitivelor militare şi a muniţiilor de către personalul Ministerului Apărării Naţionale participant la operaţii în afara teritoriului statului român
(Autor:Comisia)
	Concordanţă cu titlul legii. 

	33. 
	Art. 25. – Utilizarea forţei se face potrivit dispoziţiilor legislaţiei române, a normelor specifice prevăzute de tratatele la care România este parte, a mandatelor încredinţate de organismele internaţionale şi a regulilor de angajare autorizate, cu respectarea restricţiilor/limitărilor naţionale.
	Devine art. 24, cu următorul cuprins: 
Art. 24. – Utilizarea armamentului, a dispozitivelor militare şi a muniţiilor se face potrivit dispoziţiilor legislaţiei române, a normelor specifice prevăzute de tratatele la care România este parte, a mandatelor încredinţate de organismele internaţionale şi a regulilor de angajare autorizate, cu respectarea restricţiilor/limitărilor naţionale.
(Autor:Comisia)
	Concordanţă cu titlul legii.

	34. 
	Art. 26. – (1) Regulile de angajare pentru operaţiile desfăşurate în afara teritoriului statului român, la care participă personalul Ministerului Apărării Naţionale, sunt transmise autorităţii militare naţionale de către autoritatea militară care deţine comanda operaţională sau, după caz, controlul operaţional al acestor operaţii.

(2) Regulile de angajare se analizează de către Statul Major General, autoritate militară naţională competentă, în vederea stabilirii deplinei conformităţi cu legislaţia română, tratatele la care România este parte, precum şi cutumele internaţionale.

(3) În situaţia în care regulile de angajare transmise de către autoritatea militară care deţine comanda operaţională sau, după caz, controlul operaţional al operaţiilor conţin dispoziţii contrare prevederilor alin. (2), autoritatea militară naţională competentă poate limita sau restricţiona folosirea forţei de către personalul propriu participant, formulând rezerve scrise către emitentul regulilor de angajare.
	Devine art. 25.
Nemodificat
	

	35. 
	Art. 27. – Regulile de angajare primite potrivit prevederilor art. 26 alin. (1), cu îndeplinirea condiţiilor prevăzute la art. 26 alin. (2) şi cu amendamentele şi limitările naţionale, sunt obligatorii pentru personalul Ministerului Apărării Naţionale participant la operaţiile internaţionale, fără să limiteze iniţiativa dreptului inerent la legitimă apărare sau autoapărare, după caz, al individului sau unităţii/subunităţii.
	Devine art. 26, cu următorul cuprins: 
Art. 26. – Regulile de angajare primite potrivit prevederilor art. 25 alin. (1), cu îndeplinirea condiţiilor prevăzute la art. 25 alin. (2) şi cu amendamentele şi limitările naţionale, sunt obligatorii pentru personalul Ministerului Apărării Naţionale participant la operaţiile internaţionale, fără să limiteze iniţiativa dreptului inerent la legitimă apărare sau autoapărare, după caz, al individului sau unităţii/subunităţii.
(Autor:Comisia)
	Corelarea normei de trimitere.

	36. 
	Art. 28. – După parcurgerea etapelor prevăzute la art. 26, în situaţia în care România acţionează ca autoritate militară ce are în subordine operaţională forţe aparţinând altor state, regulile de angajare şi eventualele rezerve se transmit  autorităţilor militare străine cărora le aparţin forţele din subordinea operaţională.
	Devine art. 27, cu următorul cuprins:
Art. 27. – După parcurgerea etapelor prevăzute la art. 25, în situaţia în care România acţionează ca autoritate militară ce are în subordine operaţională forţe aparţinând altor state, regulile de angajare şi eventualele rezerve se transmit  autorităţilor militare străine cărora le aparţin forţele din subordinea operaţională.
(Autor:Comisia)
	Corelarea normei de trimitere.

	37. 
	Art. 29. – (1) Utilizarea forţei se face în conformitate cu mandatele încredinţate de organismele internaţionale, în situaţii cum ar fi:

a) pentru apărarea forţei proprii, a forţei aliate sau a persoanelor aflate sub protecţia acestora, precum şi a proprietăţilor desemnate;

b) pentru eliberarea unor membri ai forţei proprii, aliate sau persoane aflate sub protecţia acestora;

c) pentru descoperirea persoanelor care au comis sau intenţionează să comită acte ostile împotriva forţei/echipamentelor proprii/aliate sau a persoanelor aflate sub protecţia acestora;

d) împotriva persoanelor, autovehiculelor, navelor sau ambarcaţiunilor care nu se supun controlului, când măsurile luate pentru efectuarea acestuia sunt evidente şi au fost luate măsurile necesare privind aducerea la cunoştinţă a obligativităţii acestuia; 

e) pentru respingerea incursiunilor militare sau paramilitare ale forţelor ostile în zonele protejate de forţele proprii sau aliate;

f) pentru dezarmarea grupărilor paramilitare, dacă forţele militare proprii ori aliate sunt împiedicate să-şi desfăşoare misiunea;

g) împotriva forţelor/persoanelor care manifestă intenţii ostile;

h) împotriva forţelor/persoanelor care comit sau contribuie direct la înfăptuirea unui act ostil; 

i) împotriva forţelor care, anterior, au atacat sau au contribuit la executarea unui atac împotriva forţelor proprii/aliate ori au fost declarate forţe ostile; 

j) împotriva instalaţiilor, facilităţilor, echipamentelor şi forţelor care sunt angajate, sau contribuie efectiv la activităţi militare care ameninţă forţele proprii/aliate;

k) împotriva persoanelor sau grupurilor de persoane care atacă sau împiedică militarii să execute misiuni de luptă;

l) împotriva mijloacelor aeriene sau navale care comit acte ostile sau despre care există informaţii certe că transportă terorişti.

(2) Prin excepţie de la prevederile secţiunii a 3-a, uzul de armă în teatrul de operaţii se execută în conformitate cu regulile de angajare stabilite pentru operaţie şi potrivit precizărilor emise de autoritatea militară naţională competentă, prevăzută la art. 26.
	Devine art. 28, cu următorul cuprins: 
Art. 28. – 

(1) Nemodificat
(2) Prin excepţie de la prevederile secţiunii a 3-a, uzul de armă în teatrul de operaţii se execută în conformitate cu regulile de angajare stabilite pentru operaţie şi potrivit precizărilor emise de autoritatea militară naţională competentă, prevăzută la art. 25.
(Autor:Comisia)

	Corelarea normei de trimitere.

	38. 
	Art. 30. – Personalul Ministerului Apărării Naţionale participant la operaţii în afara teritoriului statului român, este exonerat de răspundere pentru utilizarea forţei atunci când a acţionat în cadrul mandatului aprobat, potrivit regulilor de angajare.
	Devine art. 29.
Nemodificat
	

	39. 
	SECŢIUNEA a 5-a

Utilizarea forţei de personalul Ministerului Apărării Naţionale pe timpul stării de urgenţă, de  asediu, de mobilizare sau de război, precum şi pe timpul desfăşurării unor operaţii pe teritoriul statului român
	SECŢIUNEA a 5-a

Utilizarea armamentului, a dispozitivelor militare şi a muniţiilor de către personalul Ministerului Apărării Naţionale pe timpul stării de urgenţă, de  asediu, de mobilizare sau de război, precum şi pe timpul desfăşurării unor operaţii pe teritoriul statului român
(Autor:Comisia)
	Concordanţă cu titlul legii. 

	40. 
	Art. 31. –  Pe timpul stării de urgenţă, de asediu, de mobilizare sau de război, pentru exercitarea competenţelor prevăzute prin decretul de instituire sau hotărârea/decretul de declarare a acestor stări, autoritatea militară naţională stabileşte reguli de angajare în conformitate cu Constituţia României şi legislaţia care reglementează regimul acestor stări.
	Devine art. 30.
Nemodificat
	

	41. 
	Art. 32. –  Pe timpul desfăşurării unor operaţii naţionale sau internaţionale pe teritoriul statului român, atunci când nu este instituită una dintre stările prevăzute la art. 31, autoritatea militară naţională stabileşte reguli de angajare în conformitate cu legislaţia României şi, după caz, cu înţelegerile încheiate cu alte armate în baza tratatelor la care este parte.
	Devine art. 31, cu următorul cuprins: 
Art. 31. –  Pe timpul desfăşurării unor operaţii naţionale sau internaţionale pe teritoriul statului român, atunci când nu este instituită una dintre stările prevăzute la art. 30, autoritatea militară naţională stabileşte reguli de angajare în conformitate cu legislaţia României şi, după caz, cu înţelegerile încheiate cu alte armate în baza tratatelor la care este parte.
(Autor:Comisia)
	Corectarea normei de trimitere. 

	42. 
	Art. 33. –  Aspectele procedurale referitoare la aplicarea prevederilor art. 26-28 şi 31-32 se stabilesc prin ordin al ministrului apărării naţionale.
	Devine art. 32, cu următorul cuprins:
Art. 32. –  Aspectele procedurale referitoare la aplicarea prevederilor art. 25-27, art. 30 şi 31 se stabilesc prin ordin al ministrului apărării naţionale.
(Autor:Comisia)
	Corectarea normei de trimitere.

	43. 
	CAPITOLUL V

Regimul juridic al armelor de foc şi al muniţiilor de serviciu, deţinute de membrii forţelor armate străine pe teritoriul României
	CAPITOLUL IV

Regimul juridic al armelor de foc, al dispozitivelor militare şi al  muniţiilor de serviciu deţinute de membrii forţelor armate străine pe teritoriul României
	Eroare materială. Concordanţă cu titlul legii. 

	44. 
	Art. 34. – (1) Membrii forţelor armate străine pot deţine, purta şi folosi pe teritoriul României, în condiţiile legii, armele şi muniţiile cu care sunt dotaţi de către unităţile lor .

(2) Folosirea armamentului şi a muniţiilor, de către membrii forţelor armatelor străine pe teritoriul naţional, se face în condiţiile tratatelor şi a înţelegerilor sau aranjamentelor tehnice, cu respectarea legislaţiei române, în afara cazurilor în care statul trimiţător are reguli mai restrictive referitoare la uzul de armă.
	Devine art. 33, cu următorul cuprins: 
Art. 33. – (1) Membrii forţelor armate străine pot transporta, deţine, purta şi folosi pe teritoriul României, în condiţiile legii, armele, dispozitivelor militare şi muniţiile cu care sunt dotaţi de către unităţile lor .
(2) Folosirea armamentului, a dispozitivelor militare şi a muniţiilor de către membrii forţelor armatelor străine pe teritoriul naţional, se face în condiţiile tratatelor şi a înţelegerilor sau aranjamentelor tehnice, cu respectarea legislaţiei române, în afara cazurilor în care statul trimiţător are reguli mai restrictive referitoare la uzul de armă.
(Autor:Comisia)
	Eroare materială. Concordanţă cu titlul legii.

	45. 
	Art. 35. – Transporturile de arme, muniţii şi tehnică militară pot tranzita teritoriul României în condiţiile prevederilor tratatelor la care România este parte, precum şi a prevederilor legislaţiei României. 
	Devine art. 34, cu următorul cuprins:

Art. 35. – Transporturile de arme, de dispozitive militare, de muniţii şi de tehnică militară pot tranzita teritoriul României în condiţiile prevederilor tratatelor la care România este parte, precum şi a prevederilor legislaţiei României.
(Autor:Comisia)
	Eroare materială. Concordanţă cu titlul legii.

	46. 
	CAPITOLUL VI
Dispoziţii finale
	CAPITOLUL V
Dispoziţii finale
	Eroare materială. 

	47. 
	Art. 36. – (1) Prezenta lege intră în vigoare în 30 de zile de la data publicării în Monitorul Oficial al României.

(2) Regulamentele şi normele de aplicare a prezentei legi se elaborează de Ministerul Apărării Naţionale în termen de 30 de zile de la data intrării în vigoare a prezentei legi.
	Devine art. 35.
Art. 35. – (1) Prezenta lege intră în vigoare la 30 de zile de la data publicării în Monitorul Oficial al României.
(2) Se abilitează ministrul apărării naţionale să emită ordine şi instrucţiuni pentru punerea în aplicare a prezentei legi. 
(Autor:Comisia)

